Yildirim fton Borisovin për të marrë pjesë në përurimin e gazsjellësit TANAP
Kryeministri i Bullgarisë, Bojko Borisov, bëri të ditur se do të sigurojë pjesëmarrje në nivel të lartë.
Kryeministri Binali Yildirim e ftoi Kryeministrin e Bullgarisë, Bojko Borisov për të marrë pjesë në ceremoninë e përurimit të linjës së tubacionit gazsjellës, Trans Anadolli (TANAP).
Sipas njoftimit të bërë nga Kryeministria, bëhet e ditur se Kryeministri, Yildirim i telefonoi homologut të tij bullgar, Bojko Borisov.
Gjatë bisedës telefonike, Binali Yildirim e ftoi Borisovin për të marrë pjesë në ceremoninë e përurimit të gazsjellësit TANAP që do të organizohet më 12 qershor në Eskishehir.
Ndërkaq Borisov bëri të ditur se do të sigurojnë pjesëmarrje në nivel të lartë në ceremoni.